Aarhuus Stifts-Tidende, 1837-10-02
Et ungt Menneske, der har lært Avlsvæsenet i Fyen og i flere Aar forestaaet Avling sammesteds, ønsker sig en Plads som Avlsbestyrer. Da han har opoffret sin Ungdom til Studier, og senere taget seminarisk Examen med bedste Charakteer, er han villig til, om Børn haves, at meddele disse Underviisning, naar Tid dertil kan gives. De bedste Attester, saavel paa moralsk god Opførsel som Duelighed, kan, om forlanges, tilveiebringes.